Il-grupp mużikali Malti f'Berlin b'diska ġdida 'Jarvis Put the Record On'
Imtella' Lulju 26, 2020 - Aġġornata 24 Ta' Lulju, 2020 10:51am Superlove , il-grupp mużikali Malti bbażat f'Berlin se jniedi diska ġdida 'Jarvis Put the Record On' f'edizzjoni limitata bil-cassette. Il-grupp ta' mużika stil indie, magħmul mid-duo Daniel Borg u Alexandra Aquilina, iżewweġ ħsejjes u lirika bilingwa biex joħloq katina ta' mużika indie klassika, ħsieb li jgħaqqad perfettament mal-għan tal-"music label" li tipprova tesponi l-aqwa artisti 'underground'. Il-ħsejjes tal-kitarra, li jiddominaw fil-kanzunetta jifformaw parti mill-ħsejjes l-oħra klassiċi fosthom dak tal-quirk-pop flimkien mal-lirika vivaċi ta' rakkont. 'Jarvis Put The Record On' ġiet ispirata wara li l-grupp iltaqa' b'kumbinazzjoni mal-leġġenda tal-Pulp Jarvis Cocker f'Berlin u jittamaw li d-diska tasal ukoll għal widnejn Cocker u huwa wkoll jispira ruħu biex joħroġ album ieħor ġdid. Id-diska hija ispirata wkoll minn gruppi u mużiċisti ċelebri bħal Pavement, Belle and Sebastian, Mac Demarco kif ukoll Pulp. It-tnedija tad-diska se ssir fis-7 t'Awwissu u għal casette pre-sale tista' żżur: https://safesuburbanhomerecords.bandcamp.com/album/jarvis-put-the-record-on?fbclid=IwAR2YiVwJCPT0qOLUWAyRrhcQfI7EtXtie8vFqtikWh7D7qN8Q2bh7xA-qVk